**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**“Noteikumi par valsts nodevas apmēru un maksāšanas kārtību par ūdens resursu lietošanas atļauju”**

*Izdoti saskaņā ar Ūdens apsaimniekošanas likuma*

*21. panta 2.2 daļu*

1. Noteikumi nosaka valsts nodevas apmēru un maksāšanas kārtību par ūdens resursu lietošanas atļauju (turpmāk – atļauja).

2. Valsts nodevu par atļauju maksā šādā apmērā:

2.1. par atļaujas virszemes un pazemes ūdeņu ieguvei izsniegšanu – 150,00 *euro*;

2.2. par atļaujas hidrotehnisko būvju (t.sk. hidroelektrostaciju hidrotehnisko būvju) darbībai, ja būves izmanto saimnieciskās darbības veikšanai nepieciešamās ūdens noteces režīma un parametru regulēšanai, izsniegšanu – 450,00 *euro*”;

2.3. par atļaujas pārskatīšanu – 75 % apmērā no šajos noteikumos noteiktās valsts nodevas apmēra.

3. Valsts nodevu par atļaujas saņemšanu vai pārskatīšanu maksā pirms iesnieguma iesniegšanas, izmantojot bezskaidras naudas norēķinu, vienā no šādiem veidiem:

3.1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Iesniedzot iesniegumu Valsts vides dienesta informācijas sistēmā, norāda datus par veikto nodevas maksājumu;

3.2. izmantojot tiešsaistes maksājuma pakalpojumu Valsts vides dienesta informācijas sistēmā.

4. Valsts nodevu ieskaita valsts pamatbudžetā.

5. Atzīt par spēku zaudējušiem Ministru kabineta 2011. gada 21. jūnija noteikumus Nr. 469 “Noteikumi par valsts nodevas apmēru un maksāšanas kārtību par ūdens resursu lietošanas atļaujas izsniegšanu” (Latvijas Vēstnesis, 2011, 99. nr.; 2013, 174. nr.).

Noteikumi stājas spēkā 2022. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs