**LATVIJAS REPUBLIKAS MINISTRU KABINETS**

2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2006. gada 19. decembra noteikumos Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi”**

*Izdoti saskaņā ar likuma “Par zemes dzīlēm”*

*10. panta ceturto daļu,*

*Civilām vajadzībām paredzētu sprāgstvielu aprites likuma*

*16. panta trešo daļu*

Izdarīt Ministru kabineta 2006. gada 19. decembra noteikumos Nr. 1055 “Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi” (Latvijas Vēstnesis, 2006, 204. nr.; 2010, 61. nr.; 2013, 169. nr.) šādus grozījumus:

1. Papildināt noteikumu nosaukumā aiz vārda “atļauju” ar vārdiem “derīgo izrakteņu ieguves projektu, spridzināšanas darbu projektu”.

2. Papildināt norādi, uz kāda likuma pamata noteikumi izdoti, aiz skaitļiem un vārdiem “10. panta ceturto daļu” ar skaitļiem un vārdiem “Civilām vajadzībām paredzētu sprāgstvielu aprites likuma 16. panta trešo daļu”.

3. Papildināt noteikumu 1. punktā aiz vārda “atļauju” ar vārdiem “derīgo izrakteņu ieguves projektu, spridzināšanas darbu projektu”.

4. Papildināt noteikumus ar 4.1 un 4.2 punktu šādā redakcijā:

“4.1 Valsts nodeva par derīgo izrakteņu ieguves projekta izskatīšanu ir 213,43 *euro*.

4.2 Valsts nodeva par spridzināšanas darbu projekta, ja spridzināšanas darbi veicami derīgo izrakteņu ieguves vietās, izskatīšanu ir 71,15 *euro*.”.

5. Izteikt 5. un 6. punktu šādā redakcijā:

„5. Valsts nodevu par derīgo izrakteņu ieguves projekta, spridzināšanas darbu projekta izskatīšanu, zemes dzīļu izmantošanas licences, bieži sastopamo derīgo izrakteņu ieguves atļaujas un atradnes pases iesnieguma izskatīšanu maksā pirms iesnieguma iesniegšanas, izmantojot bezskaidras naudas norēķinu, vienā no šādiem veidiem:

5.1. ar tādas maksājumu iestādes starpniecību, kurai ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē. Iesniedzot iesniegumu Valsts vides dienesta informācijas sistēmā, norāda datus par veikto nodevas maksājumu;

5.2. izmantojot tiešsaistes maksājuma pakalpojumu Valsts vides dienesta informācijas sistēmā.

6. Ja zemes dzīļu izmantošanas licencē, bieži sastopamo derīgo izrakteņu ieguves atļaujā, derīgo izrakteņu ieguves projektā, spridzināšanas darbu projektā vai atradnes pasē tās saņēmējs izdara grozījumus pēc savas iniciatīvas, tam jāmaksā 50 % no šajos noteikumos noteiktās valsts nodevas apmēra.”.

6. Papildināt noteikumu 7. punktā aiz vārda “licenci” ar vārdiem un komatu “derīgo izrakteņu ieguves projektu, spridzināšanas darbu projektu”.

7. Noteikumi stājas spēkā 2022. gada 1. janvārī.

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs